मेरा लेखन अन्यों की शर्तों पर लंबित, स्थगित होता रहता है, ऐसा भी नहीं कहा जा सकता, काम तो घर-परिवार के होते ही हैं, लेकिन अपने लेखन को प्राथमिकता में अगर रखना था या है तो वह मुझे ही रखना था, उसके लिए समय की जुगत भी मुझे ही बिठानी थी, जो मैंने नहीं किया इसका मलाल तो अवश्य है. इसके अलावा यह भी कि मुझे हमेशा लगता है कि सघन लेखन के लिए कुछ अंतराल भी देते रहना ज़रूरी है. हो सकता है मेरी यह सोच गलत हो. अब जाकर अपने लिखने-पढ़ने को प्राथमिकता में रखने का आग्रह बढ़ा है, जबकि अब काफी देर हो चुकी है इसके लिए.